b'\n_START_ARTICLE_\nLanercost-kr\xc3\xb8niken\n_START_PARAGRAPH_\nLanercost-kr\xc3\xb8niken er en kr\xc3\xb8nike fra nordlige England som dekker \xc3\xa5rene 1201 til 1346. Den dekker den skotske uavhengighetskrig, men er ogs\xc3\xa5 meget avvikende og gir s\xc3\xa5ledes innsikt i dagliglivet i England og Skottland p\xc3\xa5 1200-tallet. Den inkluderer redegj\xc3\xb8relser om den skotske kongen Robert Bruce som sikret skotsk uavhengighet._NEWLINE_Forskeren A.G. Little konkluderte at Lanercost-kr\xc3\xb8niken var i all vesentlig en fransiskansk kr\xc3\xb8nike som hadde blitt adaptert, forkortet og interpolert ved det augustinske klosteret ved Lanercost. Han greide \xc3\xa5 identifisere kr\xc3\xb8niken fram til 1297 som en versjon av en tapt kr\xc3\xb8nike av \xc2\xabRichard av Durham\xc2\xbb etter at han f\xc3\xb8rst antok en annen forfatter (med en s\xc3\xa6regen interesse i beleiringsutstyr) var ansvarlig, som han da mistenkte kunne v\xc3\xa6re \xc2\xabThomas av Otterburn\xc2\xbb, hvis kr\xc3\xb8nike er omtalt i Scalachronica. Den andre forfatteren, sier Little, \xc2\xabligner p\xc3\xa5 den f\xc3\xb8rste kun i \xc3\xa5 v\xc3\xa6re fransiskaner og i sitt patriotiske hat av skotter.\xc2\xbb Men et annet fellestrekk er at begge er fra nordlige England. Hvor de fleste andre kr\xc3\xb8niker er uklare p\xc3\xa5 geografien i Scottish Borders og grenseregionen mellom Skottland og England, oppgir Lanercost-kr\xc3\xb8niken navnet p\xc3\xa5 g\xc3\xa5rdsbruket som skottene n\xc3\xa5dde Tynedale i 1346._NEWLINE_Klosteret l\xc3\xa5 n\xc3\xa6r grensen mellom Skottland og England og var derfor tungt utsatt for krigerbander p\xc3\xa5 plyndringstokt. Det ble grunnlagt av augustinermunker i 1166 og sv\xc3\xa6rt \xc3\xb8delagt av skotske plyndrere p\xc3\xa5 1200-tallet og 1300-tallet og ble endelig forlatt i 1536._NEWLINE_Det eldste bevarte manuskriptet av den opprinnelige latinske teksten er manuskriptet Cotton Claudius D. vii. ved British Library. En utgave av den latinske teksten ble utgitt i 1839 som Chronicon de Lanercost for de litter\xc3\xa6re selskapene Bannatyne Club og Maitland Club. En oversettelse av deler av den ble utgitt i 1913 av Herbert Maxwell.'